CELEX: C2006/294/10
Language: hu
Date: 2006-12-02 00:00:00
Title: C-282/04. és C-283/04. sz. egyesített ügyek: A Bíróság (első tanács) 2006. szeptember 28-i ítélete – Az Európai Közösségek Bizottsága kontra Holland Királyság (Tagállami kötelezettségszegés – Az EK 56. cikk (1) bekezdése és EK 43. cikk – A holland állam különleges részvényei ( golden shares ) a KPN és a TPG társaságban – Az irányítást megalapozó részesedés , a közvetlen befektetés és a portfólió-befektetés fogalmak körülhatárolása az alapszabadságokkal összefüggésben – Állami intézkedés az alapszabadságok értelmében – Az egyetemes postai szolgáltatás biztosítása)

2.12.2006   
            
            
               HU
            
            
               Az Európai Unió Hivatalos Lapja
            
            
               C 294/6
            
         A Bíróság (első tanács) 2006. szeptember 28-i ítélete – Az Európai Közösségek Bizottsága kontra Holland Királyság
   (C-282/04. és C-283/04. sz. egyesített ügyek) (1)
   
   (Tagállami kötelezettségszegés - Az EK 56. cikk (1) bekezdése és EK 43. cikk - A holland állam különleges részvényei („golden shares”) a KPN és a TPG társaságban - Az „irányítást megalapozó részesedés”, a „közvetlen befektetés” és a „portfólió-befektetés” fogalmak körülhatárolása az alapszabadságokkal összefüggésben - „Állami intézkedés” az alapszabadságok értelmében - Az egyetemes postai szolgáltatás biztosítása)
   (2006/C 294/10)
   Az eljárás nyelve: holland
   Felek
   
      Felperes: az Európai Közösségek Bizottsága (képviselik: H. Støvlbæk, A. Nijenhuis és S. Noë, meghatalmazotti minőségben)
   
      Alperes: Holland Királyság (képviselik: H. G. Sevenster, J. G. M. van Bakel és M. De Grave, meghatalmazotti minőségben)
   Tárgy
   Tagállami kötelezettségszegés – EK 43. és 56. cikk – A holland állam Koninklijke KPN NV társaságban meglévő különleges részvényéhez fűződő jogok
   Rendelkező rész
   
               1)
            
            
               A Holland Királyság – azáltal, hogy a KPN NV és a TPG NV alapszabályában fenntartott bizonyos rendelkezéseket, amelyek előírták, hogy e társaságok alaptőkéje egy olyan, a holland állam birtokában levő különleges részvényt foglal magában, amely utóbbinak az említett társaságok szervei egyes általános ügyviteli döntéseinek jóváhagyására vonatkozó olyan különleges jogokat biztosít, amelyek nem korlátozódnak azon esetekre, amikor ezen állam beavatkozása a Bíróság által elismert, közérdeken alapuló kényszerítő okok miatt, és a TPG NV esetében különösen az egyetemes postai szolgáltatás fenntartásának biztosításához szükséges – nem teljesítette az EK 56. cikk (1) bekezdéséből eredő kötelezettségeit.
            
         
               2)
            
            
               A Bíróság a Holland Királyságot kötelezi a költségek viselésére.
            
         
      (1)  HL C 217., 2004.8.28.